CELEX: 62010CA0295
Language: sk
Date: 2011-09-22 00:00:00
Title: Vec C-295/10: Rozsudok Súdneho dvora (štvrtá komora) z  22. septembra 2011 (návrh na začatie prejudiciálneho konania, ktorý podal Lietuvos vyriausiasis administracinis teismas — Litovská republika) — Genovaitė Valčiukienė, Julija Pekelienė, Lietuvos žaliųjų judėjimas, Petras Girinskis, Laurynas Arimantas Lašas/Pakruojo rajono savivaldybės, Šiaulių visuomenės sveikatos centras, Šiaulių regiono aplinkos apsaugos departamentas (Smernica 2001/42/ES — Posudzovanie vplyvov určitých plánov a programov na životné prostredie — Plán, ktorým sa určuje využitie malých území na miestnej úrovni — Článok 3 ods. 3 — Dokumenty územného plánovania na miestnej úrovni, ktoré sa týkajú len jedného predmetu hospodárskej činnosti — Posudzovanie podľa smernice 2001/42/ES, ktoré vnútroštátne právo vylučuje — Voľná úvaha členských štátov — Článok 3 ods. 5 — Vzťah k smernici 85/337/EHS — Článok 11 ods. 1 a 2 smernice 2001/42/ES)

12.11.2011   
            
            
               SK
            
            
               Úradný vestník Európskej únie
            
            
               C 331/5
            
         Rozsudok Súdneho dvora (štvrtá komora) z 22. septembra 2011 (návrh na začatie prejudiciálneho konania, ktorý podal Lietuvos vyriausiasis administracinis teismas — Litovská republika) — Genovaitė Valčiukienė, Julija Pekelienė, Lietuvos žaliųjų judėjimas, Petras Girinskis, Laurynas Arimantas Lašas/Pakruojo rajono savivaldybės, Šiaulių visuomenės sveikatos centras, Šiaulių regiono aplinkos apsaugos departamentas
   (Vec C-295/10) (1)
   
   (Smernica 2001/42/ES - Posudzovanie vplyvov určitých plánov a programov na životné prostredie - Plán, ktorým sa určuje využitie malých území na miestnej úrovni - Článok 3 ods. 3 - Dokumenty územného plánovania na miestnej úrovni, ktoré sa týkajú len jedného predmetu hospodárskej činnosti - Posudzovanie podľa smernice 2001/42/ES, ktoré vnútroštátne právo vylučuje - Voľná úvaha členských štátov - Článok 3 ods. 5 - Vzťah k smernici 85/337/EHS - Článok 11 ods. 1 a 2 smernice 2001/42/ES)
   2011/C 331/07
   Jazyk konania: litovčina
   
      Vnútroštátny súd, ktorý podal návrh na začatie prejudiciálneho konania
   
   Lietuvos vyriausiasis administracinis teismas
   
      Účastníci konania pred vnútroštátnym súdom
   
   
      Žalobcovia: Genovaitė Valčiukienė, Julija Pekelienė, Lietuvos žaliųjų judėjimas, Petras Girinskis, Laurynas Arimantas Lašas
   
      Žalovaný: Pakruojo rajono savivaldybės, Šiaulių visuomenės sveikatos centras, Šiaulių regiono aplinkos apsaugos departamentas
   
      za účasti: Sofita UAB, Oltas UAB, Šiaulių apskrities viršininko administracija, Rimvydas Gasparavičius, Rimantas Pašakinskas
   
      Predmet veci
   
   Návrh na začatie prejudiciálneho konania — Lietuvos Vyriausiasis Administracinis teismas — Výklad článkov 3 a 11 smernice 2001/42/ES Európskeho parlamentu a Rady z 27. júna 2001 o posudzovaní účinkov určitých plánov a programov na životné prostredie (Ú. v. ES L 197, 2001, s. 30; Mim. vyd. 15/006, s. 157), ako aj smernice Rady 85/337/EHS z 27. júna 1985 o posudzovaní účinkov niektorých verejných a súkromných projektov na životné prostredie (Ú. v. ES L 175, 1985, s. 40; Mim. vyd. 05/001, s. 248) — Požiadavka vykonať alebo nevykonať posudzovanie podľa smernice 2001/42/ES po tom, ako bolo vykonané posúdenie podľa smernice 85/337/EHS — Vnútroštátna právna úprava, ktorá stanovuje, že nie je potrebné uskutočniť strategické posudzovanie účinkov dokumentov územného plánovania na životné prostredie, pokiaľ sa tieto dokumenty týkajú len jedného predmetu hospodárskej činnosti
   
      Výrok rozsudku
   
   
               1.
            
            
               Článok 3 ods. 5 smernice 2001/42/ES Európskeho parlamentu a Rady z 27. júna 2001 o posudzovaní účinkov určitých plánov a programov na životné prostredie, v spojení s jej článkom 3 ods. 3, sa má vykladať v tom zmysle, že bráni takej vnútroštátnej právnej úprave, o akú ide vo veci samej, ktorá tak všeobecným spôsobom a bez preskúmania jednotlivých prípadov stanovuje, že posudzovanie na základe uvedenej smernice sa neuskutoční, ak sa plány, ktoré určujú využívanie malých oblastí na miestnej úrovni, týkajú len jedného predmetu hospodárskej činnosti.
            
         
               2.
            
            
               Článok 11 ods. 1 a 2 smernice 2001/42 sa má vykladať v tom zmysle, že environmentálne posudzovanie uskutočnené na základe smernice Rady 85/337/EHS z 27. júna 1985 o posudzovaní účinkov niektorých verejných a súkromných projektov na životné prostredie, zmenenej a doplnenej smernicou Rady 97/11/ES z 3. marca 1997, neoslobodzuje od povinnosti uskutočniť takéto posudzovanie podľa smernice 2001/42. Vnútroštátnemu súdu však prislúcha preskúmať, či možno posudzovanie, ktoré bolo vo veci samej uskutočnené na základe smernice 85/337, v znení zmien a doplnení, považovať za prejav koordinovaného alebo spoločného postupu a či tento postup spĺňa už všetky požiadavky smernice 2001/42. Ak by sa preukázalo, že ide o taký prípad, povinnosť uskutočniť nové posudzovanie na základe smernice 2001/42 zanikla.
            
         
               3.
            
            
               Článok 11 ods. 2 smernice 2001/42 sa má vykladať v tom zmysle, že členským štátom neukladá povinnosť zaviesť v ich vnútroštátnych právnych predpisoch koordinované alebo spoločné postupy, ktoré spĺňajú požiadavky smernice 2001/42 a smernice 85/337 v znení zmien a doplnení.
            
         
      (1)  Ú. v. EÚ C 221, 14.8.2010.